Llista i classifica les entitats que s'esmenten al text:
Margarida Aritzeta i Abad (Valls, 20 de juliol de 1953) és escriptora i ha estat professora de teoria de la literatura i literatura comparada a la Universitat Rovira i Virgili (Tarragona) fins al setembre de 2018. Va néixer a Valls (Alt Camp), on resideix després d'haver estudiat i viscut durant un temps a Barcelona. Durant els anys de la seva formació, fa tres cursos de Belles Arts a l'Escola Sant Jordi de Barcelona (actualment Facultat de Belles Arts), que inicialment combina amb els estudis de filosofia i lletres a la Universitat de Barcelona, fins que abandona Belles Arts per dedicar-se plenament als estudis humanístics. Entra en contacte amb el món literari i coneix els escriptors que comencen a tornar de l'exili, les figures de referència, així com els aleshores joves de la generació dels setanta, amb qui lliga amistat i relacions literàries, encara que no comença a publicar fins a la dècada dels 80. Participa en el col·lectiu literari Ofèlia Dracs des de 1983, just quan el col·lectiu preparava l'edició de Negra i consentida (1983) i començava a treballar en un recull que mai no va veure la llum i que s'havia de dir La primera vegada. Ha publicat contes amb Ofèlia Dracs en els volums Essa efa (1985), Boccato di cardinali (1985) i Misteri de reina (1994), i n'ha format part fins que el col·lectiu es va deixar de reunir (perquè, en realitat, mai no es va dissoldre), després de la mort de Joaquim Soler i de Jaume Fuster, a poca distància l'un de l'altre. És mestra, llicenciada en història moderna i doctora en filologia catalana per la Universitat de Barcelona, on va fer el doctorat amb una tesi sobre el poeta i crític Josep Lleonart.(Tesi consultable). Ha col·laborat a la ràdio (Ràdio Popular de Reus) i en diverses publicacions periòdiques, com el Diari Avui. La major part de la seva vida professional, l'ha dedicada a la docència, a la recerca i a l'escriptura.
Margarida Aritzeta i Abad : artista_o_autor, Valls : Entitat_Geopolítica, Universitat Rovira i Virgili : educació, Tarragona : Entitat_Geopolítica, Alt Camp : Entitat_Geopolítica, Barcelona : Entitat_Geopolítica, Universitat de Barcelona : educació, Ofèlia Dracs : organització, Negra i consentida : obra_escrita, La primera vegada : obra_escrita, Essa efa : obra_escrita, Boccato di cardinali : obra_escrita, Misteri de reina : obra_escrita, Joaquim Soler : artista_o_autor, Jaume Fuster : artista_o_autor, Josep Lleonart : artista_o_autor, Escola Sant Jordi : educació, Ràdio Popular de Reus : mitjans_massius, Avui : mitjans_massius